«Hemen saltzaile txarrak gara» | Kultura | Berria\nDonostiako 61. Zinemaldia. Zinemira. Juanba Berasategi. Zinemagilea\n«Hemen saltzaile txarrak gara»\nZinemira saria jasoko du gaur euskarazko animazioaren aitzindariak, azkeneko ia 40 urteotan marrazkilari, zuzendari, ekoizle, gidoigile eta beste gisa urratutako bideagatik. Egin du, eta egiten jarraitzen du.\n2013ko irailak 24\nSolasaldi atsegina eduki du Juanba Berasategik (Pasai Donibane, Gipuzkoa, 1951) argazkilariarekin, baina ez zaio gustatzen objektiboaren aurrean jartzea. «Are gutxiago grabatzen nautenean...». Elkarrizketa eskaerak ere ez ditu oso gogo onez hartzen, baina adeitsu eta umorez jokatu du. «Nik nahiago dut itzala...». Agertzea baino maiteago du erakustea. Hori egin du azkeneko ia 40 urteotan, animaziogintzan batez ere, Ekialdeko izarra (1977) film laburrarekin hasita, Kalabaza tripontzia (1985) euskarazko marrazki bizidunetako lehen pelikularekin jarraituta, eta, oraingoz, Tormesko itsumutila-rekin bukatuta. Tartean, beste hamaika proiektu zuzendu ditu, «euro batekin hiru euroko produktua eskainiz», berak esaten duen moduan. Bere ofizioa bokaziozkoa dela uste du. «Pribilegiatua sentitzen naiz, baina lan honetarako behar dira harrotasun puntu bat eta sakrifikatzeko gaitasuna».\nIbilbide oso bat aitortzen duen sari bat jasotzeak zer dakar: atzera begira jartzeko tentazioa, edo aurrera egiteko indarra?\nSorpresaz jasotzen dituzu gisa horretako aitorpenak. Azken finean, balantze bat egiten duzu, eta galdetzen diozu zeure buruari ea hainbeste denbora pasatu den. Sari edo aitorpen hauek adinarekin etortzen dira. Zorabio moduko bat ere sentitzen duzu, atzera begiratzea deprimigarria ere izan daitekeelako askotan.\nEta zergatik izan daiteke deprimigarria?\nAtzera begiratzen duzunean, beti akatsak-edo ikusten dituzu. Pentsatzen duzu gauzak beste modu batera egingo zenituela. Esango nuke egile guztiei gertatzen zaien gauza dela. Urte batzuk pasatu ondoren, hartzen duzu zure obra berriro, eta esaten duzu: «A ze kaka zaharra». [Barreak].\nEstreinatu zenuten Barriola, San Adriango azeria (2009). Zer daukazue orain esku artean?\nOrain bukatu dugu telebistarako film luze bat: Tormesko itsumutila. Entregatu dugu, eta pentsatzen dut laster emitituko dutela bai ETBn eta baita Canal Surren (Andaluzia) ere.\nEta aurrera begira jarrita, zein izango da zeuen hurrengo proiektua?\nPrestatzen ari naiz telesail bat bat, eta Lazkao Txiki-ren formatuaren eta neurriaren antza du. Ea zortea daukagun eta ETBk begi onez hartzen duen... Koldo Izagirrek idatzi du gidoia, eta Jazinto Rivas Elgeta trikitilariari buruzko da. Errepublika garai hura, Eibar, trikitiaren mundua, erromeriak, baserriak... Unibertso hori.\nAnimazioak sortu eta ekoitzi dituzu ia 40 urtean. Oraindik ere umeentzako produktutzat hartzen al dira gizartean?\nJoera hori gutxitzen ari dela uste dut. Orain dela gutxi joan nintzen Gru filma ikustera bilobarekin, eta, tira, ikusi nuen jende ez hain gaztea, eta haurrik gabe zeuden. Gainera, produktuak, eduki aldetik, ez hain haurrentzako egokituta daude. Gero, telebista programazioetan ez dituzte argi ikusten helduentzako marrazki bizidunak; haurrentzako ordutegietan txertatzen dituzte. Baina joera aldatzen ari dela uste dut....\nUmeentzako sortzen ari zarela jabetuta marrazten duzu? Edo historiaren araberakoa izaten da?\nSegituan konturatu nintzen ekonomikoki ez zela posible helduentzako animazio filmak egitea. Beraz, derrigor jo nuen umeentzako produktuak egitera. Kezka handia nuen... Oso zorrotzak dira telebistetakoak. Aipatzen dizute target-a: 2 urtetik 4 urterako tartea, 4tik 6rakoa... Hori ez dakit baloratzen... Haurrek, gainera, ez dute gidoia edo istorioa harrapatzen, eta anekdotarioarekin geratzen dira.\nEsan duzu joera aldatzen ari dela, animazioa jada ez dela soilik haurrentzako produktu gisa hartzen. Zer behar da aldaketa erabat gauzatzeko?\nGuk, Euskal Herrian, zaila daukagu. Gure diru iturriek agintzen dute. Eta horiek dira telebistak, diru publikoa, eta guk jartzen duguna; izan ere, oraindik ere ez dugu lortu diru sarrera pribatuak erakartzea. Ekarpen pribatuen eskaria izaten da, azken finean, bat sartzea bi jasotzeko. Zinemaren alderdi industrial ilun hori ez da oraindik negozio moduan azaleratu. Ozeanoan uharte bat da oraindik animazioa, eta esperimentuak, gehienetan, pikutara doaz.\nFutbolín Argentinako animazioak zabaldu zuen Zinemaldia...\nAukeraketa horrek harritu egin al zintuen?\nEz. Bistan da Jose Luis Rebordinos beste bide bat irekitzen ari dela, eta pozgarria da. Orain, harritu ninduen Argentinako animazio batek 14 milioi euroko aurrekontua edukitzea. Arraioa... Guretzat, aurrekontu erdi-altu bat da milioi eta erdikoa, eta hori lortzea zaila da; bai animazioetan eta bai beste proiektuetan. Bi milioi lortzen dutenak jada fenomeno batzuk dira.\nZergatik ez duzu 40 urteotan hezur-haragizko aktoreekin pelikularik egin? Gaitasun gabezia? Gogo falta?\nAspaldi planteatu zidaten pelikula bat egitea, eta nik banuen gogoa. Kontua da bertigoa ematen didala aktoreak zuzentzeak. Uste dut hori dela inportanteena, ofizioa ikasi egiten delako. Pentsatu nuen aktore ikastaro bat egitea, ulertzeko, batez ere. Marrazki bizidunetarako ere oso inportantea da, azken finean marrazkilariak erdi-aktoreak eta erdi-marrazkilariak, animatzaileak, direlako. Marrazki bizidunetako pelikuletako aktoreak marrazkilariak dira. Ezagutu behar dituzu pertsonaiak, usaindu behar dituzu keinuak... Hori ikasi nahi nuen, baina azkenean ez nuen ezer egin. Hutsune hori daukat... Eskaini zidaten unean pena sentitu nuen ezetz esateagatik, baina oraindik badaukat denbora [barrez].\nSortzaile izateaz gain, ekoiztetxe bat daukazun neurrian dagokizu enpresari izatea, dirua bilatzen ibiltzea eta beste. Nola daramazu hori?\nKalabaza tripontzia pantailan ikusi genuenean pentsatzen genuen posible zela, baina hotzean pentsatuta pentsatzen genuen ezetz, Kalabaza tripontzia anekdota huts bat izango zela ez bagenuen beste pauso bat ematen. Pauso hori zen fenomeno kulturalaz gain fenomeno industriala harrapatzea; bestela, pilatutako esperientzia galdu egingo zen.\nHura garatzea sekulako harrikada zela pentsatzen zuen jendeak, horretarako diru iturririk ez zegoela, artistakeriak zirela... Baina hasi nintzen zerga aholkularitzaz, lan aholkularitzaz, finantzaketa kredituez eta bestez informatzen. Lagunak topatu nituen inguruan, profesionalak, eta pentsatu zuten: «Tira, goazen ero honi laguntzera, ez?». Pixkanaka ikasi nuen, eta orain eskizofrenia horretan nago. Beste kontu horiek denboraren erdia eta gehiago kentzen zidaten eta didate...\nSentitzen duzu beti penatan bezala ibili zaretela?\nBai, bai. Joan, etorri, hau eskatu, bestea... Bai, eskaleak bezala [barrez].\nEta zerk goxatzen ditu une lastimagarri horiek?\nBadauka, noski, bere alde polita eta positiboa. Ba, pelikula bat amaitzen duzunean, edo egiten ari zarenean... Egunero daude elementu positiboak\nBeti ibili zarete penatan, beti krisian. Azken urteotakoaren zartadaren eragina are gogorragoa izan al da?\nBai, sekulakoa izan da. Orain dena hankaz gora dago. Geroz eta pelikula gutxiago egiten dira bai animazioan eta baita bestela ere. Gertatu dakigukeen gauzarik okerrena da pilatutako esperientzia pikutara joatea. Finantzaketa aldetik, orain dela hamar urte bezala gaude. Egoera agudo aldatzen ez bada, ez dakigu zer gertatuko den. Euskal Herrian egingo dira pelikula bat edo bi; eta bizi izan ditugu urtero zazpi, zortzi eta hamar film egiten ziren garaiak. Eta ez naiz soilik animazioaz ari. Orain, gure sektorean, urtero bat hasten dugu, baina bi urte eta erdi edo hiru behar dira osatzeko.\nZein jarrera daukate instituzioek ikus-entzunezkoekin? Kritiko mintzatu izan zara beti. Orain urte batzuk adierazi zenuen Euskal Jaurlaritzako Kultura saileko aurrekontuak ez direla batere igo 1985az geroztik.\nGauza bera pentsatzen dut. ETBk, ordea, aldatu du bere jarrera, eta lore bat eskainiko diot: zineman legez egin behar duen inbertsioa betetzen duen kate bakarra da, TV3ekin batera. Jaurlaritza, aldiz, hor geratu da. Kultura, oro har, ez da ondo zaindu. Industria bat sustatuko balitz, bultzatuko litzateke aberastasun bat, eta ez soilik aberastasun kulturala, baita ekonomikoa ere.\nInstituzioek ez al dute hori sumatzen?\nKultur industria kontzeptua orain hiruzpalau urte hartu dugu, eta orain modan jarri da. Baina ez da betetzen. Izan ere, Jaurlaritzako Industria sailak, ba bueno, keinu batzuk egiten ditu... Baina ez dute apusturik egiten industria elementu horrek etekinak eman ditzan, eta ez soilik lanpostuei dagokienez.\nPosible al da apustu hori egitea?\nKultura beti egon da baztertuta, ez bakarrik zinemagintza. Kalean pentsatzen da artistakeriak direla, bohemioen gauzak... Ahalmen sortzailea badugu, ahalmen teknikoa ere bai; hortaz, goazen apustu serio bat egitera.\nEta zer behar dute instituzioek aurrerapauso hori emateko?\nApustu politiko bat behar da, baina orain ez dut ikusten. Bai, krisian gaude, eta egia da kulturarekin ez dela jaten. Ados. Baina ez baduzue nahi, itxi leihatila; joango gara beste toki batera egitera. Ez badute ikusten indar hori gugan, ez dezatela gastatu milioi bat euro, mesedez, horrekin beti baztertuta egongo garelako, nahian eta ezinean.\nBa al dago benetan apustu hori bideratu duen administraziorik?\nFrantzia eredugarria izan da. Dena ondo antolatuta dago administraziotik. Eredu horretara hurbildu ziren Katalunian, orain hamar bat urte. Sekulako eztanda bizi izan zuten han. Ez ditugu ikusten Kataluniako pelikulak zinema aretoetan, baina marrazki bizidunetan arrakasta handia eduki zuten. Generalitateak enpresa pribatuak animatu zituen. Apustu argi eta garbia egin zuten dirua irabazteko. Ahalmen sortzailea bazutela ikusita, dirua jarri zuten. Zerga salbuespenak-eta egin ziren... Ekoiztetxe txikiak handi bihurtu ziren. Fenomeno sortzailea eta industriala izan zen. Krisiarekin, baina, kontu hori apaldu da apur bat. Badago beste bide bat, eta enpresei onurak eskaini zitzaizkien inberti zezaten. Baina hemen, enpresei ez zaie erakargarria egiten zinemagintzan inbertitzea.\nApustu hori eginez gero, euskal zinemagintza lehiakorra izango al litzateke?\nBaietz uste dut. Kontzeptu industriala badugu, eta baita ahalmen sortzailea ere.\nEta nola saldu?\nSaltzea ez da jaialdi batera joatea, saltokia jartzea eta eroslearen zain egotea. Esportazio prozesua eguneroko lana da, eta, horretarako, estruktura bat behar da, diziplina bat. Euskal produktuak munduan zehar mugitzen badituzu, ikusiko duzu zein joera dauden AEBetan, Asian, Europan... Ez gara batere saltzaileak... Ez dakit zergatik... Egileak bai, baina saltzaileak txarrak. Eta nabaritzen da kulturgintzan. Gure muga oso gertu dago, eta ez dugu jauzi hori ematen.


kritiken hemeroteka » Bular joria\n« Aldarrikapen poetikoak | Afrikar bat Euskal Herri “sakonari” begira »\nPoesia kaiera / Idea Vilariño (Garazi Arrula Ruiz) / Susa, 2019\nBular joria Igor Estankona / Deia, 2019-04-13\n“Mikaztasuna sumatzen da bere poema askotan” dio Beñat Sarasolak Munduko Poesia Kaieren 30.a den honen hitzaurrean. Eta hala da, baina erantsi du: “Dena den, bere maitasun poemak izan dira ezagunenak, bereziki Poemas de Amor-ekoak (Maitasun poemak), zeina Onettiri —maitale izan zuenekoari— eskaini zion (lehenengo edizioan). Erraietara zuzenean sartzen diren poemak dira, lehen eta bigarren pertsona soilen bidez onduak. Jada ez poema, adibidez, amodio haustura bati egindako poema zirraragarrienetako bat dugu”.\nPendulua bezala dabil Idea Vilariño (Montevideo, 1920-2009). Garazi Arrula Ruizek bere itzulpen bikainean ez dio kendu bat ere indarrik, ez dio kendu bat ere zaurgarritasunik.\nUruguaiko 45eko belaunaldiko idazlea izan zen Onetti, Benedetti, Vitale, Falco… horiekin guztiekin batera, kritiko garratzak eta sortzaile bikainak denak. Literatura kritikan zein saiakeran —Shakespearek ez zeukan misteriorik beretzat— gailendu zenetako bat izan zen gainera Idea Vilariño. Eta bere herriaren gogoan betikoturik, A una paloma, Daniel Vigliettiren musikarekin eta La canción y el poema, Alfredo Zitarrosaren melodiarekin.\n“Munstro bi ginen” zioen Idea Vilariñok Juan Carlos Onettirekin zeukan hartu-emanaren inguruan. Gozo hasi omen zen, okertu ere bai arean, eta gero aztarna mingots baten antzera zabaldu zen bizitzan, obran: “Min hau sutsu nire paretak erretzen,/ nire gauak ahitzen haren gar gorian,/ min hau oihu zarrastatu bat nola,/ ilargi suntsitua./ Min hau, nire bizia, agonia hau./ Min hau, gorputz nirea”.\nLiburura ekarritako poema hauek motzak eta intentsoak dira gehienak, nahiz arnasa luzeko zenbait ere tartekatu dituen antologistak. Berba bakoitza dute horregatik klabea, eta irakurketa bilakatzen da emozioen gora-behera ia elektriko bat, ia tristea, ia alaia. Batez ere poema berantiarrenetan (antologia honetara ekarritakoen artean Bart, 1990ekoa) igartzen da joera metafisiko bat ere, sinpletasunaren xerka dabilenaren soiltasuna: “Bart nire ametsen artean/ eskutada bat errauts/ zurekin amodioa egin/ nuen bare eta gozo/ zurekin hainbeste dela/ hainbeste hilda zaudela”.\nIdea Vilariñoren poesia artifiziorik gabea da, neurtua eta sotila. Berba bat bestea baino altuago esan barik, gai sozialak zein sentimentalak izan, dena daroa poetak egiaren arlora: konfesio antzeko bat bihurtzen da literatura. Eta, era berean, irudimenaren garrantziaz ere badaki, badaki zeinen beharrezko den amestea: “Egunotako batean/ txantxak amaituko dira/ eta hori guztia/ iruzur hori/ jostailu festa hori/ txotxongilo zikinak/ pailazoak/ izanen ziren bizia”.\nLiburua irakurriz-irakurriz ohartu naiz zeinen zabalik uzten dituen maiz poemak, zeinen esanahi aberatsak har ditzakeen edozein piezak. Ahotsa du originala, eta edan arren klasikoetatik edo gura izan arren metrika jakin bati jarraitu, azkenean Vilariñok poesiari libre uzten dio bide berriak urratzen,Charles Baudelaireren erretratu bati begira diotso: “Zu ere bai/ sasikume hori/ zu ere hil zinen/ ni bizi naizen bezala/ bakar bakarrik munduan/ deus gabe/ abandonatua/ zure armazoi gaixoan/ zure traza faltsuan”.


Gerra - Esanahia eta hitza erabiltzea\nErlijioa eta espiritualtasuna Paganismo / Wicca\nPagan komunitatearen zati askotan, "guda" hitza aipatu behar da eta sneers desegokiak eta buru dardarka egongo dira. Lagun ez-paganoei aipatzen zaie, eta automatikoki pentsatuko dute Julian Sands bezalako movie baddies, edo Charmed-en gezur gaiztoak. Beraz, zer gertatzen da hitzaren gezurrarekin ? Zergatik gertatzen da paganismo modernoan gauza negatiboa?\nIkus dezagun gerrako pertzepzio desberdinak.\nBadira aldaera bat Saxoniako hitz baten itzulpena dela suposatzen duena, "oath-breaker" esan nahi duen wǣrloga . Jakina, inork ez du juramento-breaker bat deitu nahi, beraz, jendeak guda- erabileraren inguruko armak jasotzen ditu. Ondorioz, Wiccan eta pagano asko hitzetik bereizten ohi dira.\nDoreen Valienteren Sorginkeria ABC liburuan, idazleak eskoziar jatorria duen hitza da, baina ez du bere azalpenean ezer gehiago egiten. Beste idazleek esaten zuten eskoziarrak eskoziar jatorriz erabiltzen zituela gizaki maltzurrak edo maskota sorgin bat, baina azken mendeetan kondoi negatiboak eduki zituen. Azken urteotan, hiztegiek bere esanahia zabaldu dute, azalpenean "liar" definizioa barne.\nHorietako batzuek esanahiaren interpretazio okerrak egin ditzakete monjeek, eskoziarrak kristautasunetik hasita dauden Pagan erlijioetatik hasita.\nAzken finean, klanaren gizon maltzurrak giltzarri gisa aipatzen baldin baditu, eta bere jarduerak Elizako kristauen irakaspenen kontra joaten dira argi eta garbi, hitzaren gerra gaiztoaren konnotazioak izan behar ditu.\nPagan batzuk hitza gezurra aldarrikatzen saiatzen ari dira, GLBT komunitateak atsegin eta ilusioz hartu du.\nPartzialki horregatik, ospea irabazi duen teoria bat da Warlock- ek bere sustraiak Norse mitologian izan ditzakeela. Eddas poetikoetako batean, Vardlokkur izeneko abesti sakratua abestu egiten da, erlijio-ekitaldian espiritu gaiztoak uxatzeko. Ideia da Vardlokkur-ek , pertsona bati aplikatzen zaiola , "ortografia-abeslaria" dela, gezurti edo zinemagile bat baino. Seidhrren praktikaren barruan sartuta, Vardlokkur- ek kantatzen zuen ez bakarrik izpiritu gaiztoak baieztatzeko , baizik eta abeslaria trantsizio-egoera bihurtzeko prophesying helburua.\nWitchVox-en 2004an egindako saiakera batean, RuneWolf-ek adierazi zuen duela gutxi duela bere buruari guda gisa aipatu, eta arrazoiak sinpleak ziren. Esan zuen: "Sorgin moderno asko kontatzen ditugu, Wicca feministaren eta sorginkeriarako zapore desberdinen artean bereziki," Witch "hitzaren boterea eta esanahi positiboa aldarrikatzen dugula, zapalkuntza patriarkalaren eta desenkusazioaren mendeen ostean". Freskoa - Ba al dago hori guztiz behera? Beraz, zergatik ez egin gauza bera "Warlock"?\nJackson Warlock-ek, Reclaiming Warlock blog-a exekutatzen duenak, dio: "Gizon Pagano guztiak ez dira sorginkeriarik egiten duten beste gizon batzuek, Warlock-ek berretsi egiten du. "Sorginak". Nire kasuan, ordea, "Warlock" aldarrikatzen dut eta "Witch" deitzen zaie, haien konnotazioak eta banako bibrazioak direla eta.\n"Gerra" gehiago "zuzen" sentitzen da, botere maskulinoagoa sortzen baitu, nire praktika pertsonala maskuliniko sakratuan oinarritzen delako. "\nAzkenean, gezurrezko hitza Wicca-ren tradizio batzuen inguruan erabiltzen da loteslea edo lotzeko. Ekitaldian hasten denari lotzen zaionak, batzuetan, guda bat bezala aipatzen du, edo loturak beraiek dira warlocks.\nBeraz, zer esan nahi du gaurko Pagans eta Wiccans? Gizon sorgin edo mago batek bere buruari galdetzen dio bere erruarengandik besteekiko negatibotasun sorta handia gabe? Erantzuna soil bat da. Erabili nahi baduzu eta hitzaren erabilera justifikatu zeure buruari aplikatzeko, egin ezazu. Aukeratu zure aukera defendatzeko, baina, azken finean, zure deia da.\nInformazio gehiago nahi izanez gero, Burns eta beste batzuek idatzitako esaldi literaturan erabilitako azterketa bikaina dago BBC H2G2 gunean.\nLoreen hizkuntza - Loreak eta haien adierazpenak\nSeinalearen protokoloak Hooking Up at Pagan gertaeretan\nJainkoak sinetsi nahi al duzu Pagans?\nNeguan Nights Yule Intsentsua\nIntsentsua, asma eta alergiak\nDo Pagans Have Auzitegi batean Biblia batean Zin egin?\nCucumbertree, Ipar Amerikako zuhaitz arrunta\nNola gelditzen zara Stopper bat?\nTop 80 Survivor Songs\nIdazmena Irakaskuntza Elkarrizketa Eskerrik asko Oharrak\nBuruzagi budistei buruz\nRC Kirol Jokoak\nZure korbeta ona da inbertsioa?\nNola kudeatu eta mantendu Paulownia tomentosa\nCarroll Unibertsitateko Onarpen Orokorrak\n12 Soineko-webgune onak zure aurpegian irribarre bat emango du\nTop 5 OFAC Compliance Facts\nHorizonte berriak Eguzki sistemako kanpoaldean\nKanadako lurrak eta zerga erregistroak\nAutoak, Kamioiak eta Eskuilatzaileak buruzko Haurrentzako Argazki Liburuak\nAugusta Kide Nazionala: Eskabideak, Kostuak eta Kideak\nIstorio bat kontatzen duten monumentu eta monumentuak\nAmerikako Iraultza: Yorktown eta Victory\nMillikin Unibertsitatea Onarpen\n'Heriotza ez izan harro' Komatxo


Alarde Publikoa, Irungo Alarde Publikoko Juntaren komunikatua • 2020-04-24\nAlarde Publikoko Juntaren komunikatua\n2020/ 04 / 24\nJakinarazi behar dizuegun ebazpena ez dugu, inondik inora, batere gogoko, eta horretara garamatzan arrazoia, hain gutxi. Baina, koronobirusaren ondorioz pairatzen ari garen osasun-egoera larria dela eta, pandemiari aurre egiteko hartzen ari diren neurriekin bat eginez, Alarde Parekidearen Juntak erabaki du aurten, 2020an, uko egiten diola Alardea antolatzeari.\nLehenik eta behin, gure maitasuna eta elkartasuna helarazi nahi diegu pandemiaren biktimei eta haien senideei; halaber, esker ona agertzen diegu gure osasunaren alde jo eta ke lanean diharduten guztiei, bai eta, “ezinbesteko” deitutako sektoreetatik, egunero aurrera egin ahal izateko gure beharrizanak asetzen laguntzen dutenei ere.\nOsasun-krisiak ez digu ahalbidetuko Alardea egitea. Orain bestelako zeregina daukagu: martxoaz geroztik irundar askok nozitzen dugun kinka larri eta latzetik ateratzeko ahaleginak babestea. Denon ardura delako geure jarreraz eta jokabideaz laguntzea, gure hiriak lehenbailehen berreskura dezan kemena eta itxaropena, denok batera eta bat eginez atera gaitezen ataka estu honetatik, inor atzean utzi gabe.\nIzan ere, aurten egingo ez dugun Alardearen indarra herritarron indarra da. Oraingoz ez dugu COVID19 gainditua. Elkar ikusteko, besarkatzeko, txilibitua edo danborra joz elkarrekin desfilatzeko ezina, ordea, bai bihur dezakegu adore eta kemen, gure gizartea, irundarrona, zatiketak atzean utzi eta batuago egon dadin, elkartasunez, berdintasunez lotuago. Berdintasuna elkarbizitzarako balio bat da, Emakundek dioenez, eta guk ere hala diogu, berdintasuna eta elkartasuna bezalako baliorik gabe ezin dela komunitate kohesionaturik eraiki. Oraintxe, elkarren beharra daukagu batez ere, oraindik ez baitakigu norainoko erronka sanitarioak eta sozialak ditugun parean, norbanakook eta gizarte osoak. Aldiz, badakigu, jakin, gizarte kohesionatu bat gizarte sendoagoa dela, eta prestatuago dagoela pandemia honek parez pare jarri dizkigun erronka handiei aurre egiteko.\nBerriro beteko ditugu geure kaleak, geure kafetegiak, geure dendak. Berriro egingo dugu topo geure senideekin, lagunekin, eta musu emango diogu elkarri. Baliatuko ahal dugu bizi garen egoera berri eta mingarri hau pertsona hobeak eta herritar hobeak izaten ikasteko.


Clipart Izenburua: Baieztapen Txartelak\n21tik 74. irudia\n23tik 74. irudia\nEskubiderik gabeko marrazki bizidunen estiloko clipart-irudiak, komertzialak ez diren proiektuetan erabiltzeko. Berrespen txartelak. Gure irudiak dohainik deskargatu daitezke eta edozein Office programa estandarretan alda daitezke.\nBerrespen txartelak. Doako clip art ilustrazioak deskargatzeko eta inprimatzeko. Berrespen txartelak. Doako irudiak eskola, haurtzaindegia, ikasketak edo etxean fitxak diseinatzeko - eskulan orduak. Berrespen txartelak. Gure doako irudiekin, adibidez, gonbidapenak, zorion-txartelak edo lan-orriak diseinatu ditzakezu.\nBerrespen txartelak. Lehenespenez, clipart-irudi hau PNG edo JPG fitxategi gisa deskargatu daiteke. Apurka-apurka gure irudi-irudi guztiak libreki eskala daitezkeen formatu bektorialetan prestatzen eta argitaratzen ari gara inprimatze-kalitate hobea lortzeko. Irudi bakoitzaren azpian dagoen "Deskargatu bektore gisa" ikonoaren bidez adieraz dezakezu grafiko bat bektore gisa erabilgarri dagoen ala ez.\n1.118,19 KB (3118x1725 px)\nIrudi grafiko guztietan egindako arrakasta kopurua guztira: 26.732.102


Martin Garitano diputatu nagusia izango da ordezkaritzaren buru\nGipuzkoako diputatu nagusia, Martin Garitano, Uruguaiko euskal etxeen ordezkariekin bilduko da datorren astean Montevideon. Aldundiak Uruguaira bidaia egingo du igandean, Gipuzkoako zenbait enpresen ordezkariekin batera, herrialde horretan negozio aukerak bilatzeko helburuarekin. Gipuzkoako hogei bat enpresek parte hartzen dute bidaian, eta Garitanorekin batera Aldundiko Berrikuntza, Landa Garapen eta Turismo diputatu Jon Peli Uriguenek ere parte hartuko du ordezkaritzan. Bilera ziurrenik asteazkenean izango da, Aldundiko iturriek EuskalKultura.com-i azaldu diotenez.\nDonostia-San Sebastián. Gipuzkoako Foru Aldundiko ordezkaritza batek Uruguaira abiatuko da igandean, Gipuzkoako hogei bat enpresa txiki eta ertainek herrialde honetan izan ditzaketen negozio aukerak sustatzeko helburuarekin. Bidaiaren buru izango dira Martin Garitano diputatu nagusia eta Jon Peli Uriguen Berrikuntza, Landa Garapen eta Turismo diputatua eta Oscar Usetxi Berrikuntzaren eta jakibtzaren Sustapenerako zuzendari nagusia.\nBost eguneko bidaia honetan gipuzkoar ordezkaritzak kontaktuak egingo ditu Uruguaiko "estatuko enpresa nagusiekin (ANCAP petrolio-enpresa, UTE elektrizitate-enpresa eta AFE trenbide-enpresa), bertako enpresariekin eta herrialdeko agintari nagusiekin", Aldundiko iturriek jakinarazi dutenez.\nKontaktu horiez gain, Gipuzkoako Foru Aldundiko ordezkaritza Uruguaiko euskal komunitatearekin ere bilduko da. Topaketa ziurrenik asteazkean izango da, Montevideon, eta euskal-uruguaiarren aldetik bertan izango dira Miguel Asqueta, FIVU euskal etxeen federazioko presidentea, eta FIVUko eta euskal etxeetako beste zenbait ordezkari.\nJon Peli Uriguen Berrikuntza Diputatuak agertu duenez, "euskaldunek izen ona dute herriade honetan; gizatalde handia dira eta Uruguairen ekonomiari ekarpen handia egin zioten". Uriguenek bidaia egin zuen berriki Uruguaira, igandean abiatuko den misioa prestatzeko.\nUriguenek azaldu duenez, Uruguai “Latinamerikako herrialderik oparoena da, 2011an ekonomia %6a hasi zen eta %4,4ko aurreikuspena du aurten. Horrez gain, Brasil eta Argentina bezalako merkatu garrantzitsuetara heltzeko abiapuntu bikaina da".\nUruguaiek du MERCOSUR-eko idazkaritza (220 milioi biztanleko merkatua osatzen dute erakunde honetako herrialdeek) eta energia berriztagarrietan gehien inbertitzen duen bigarren herrialde latinamerikarra da. Egun Jose Mugica presidentearen gobernua inbertsio handiak egiten ari da sare elektrikoan, parke eolikoak sustatzen eta errepide eta trenbide sareak hobetzen. Horrez gain, Uruguai potentzia da software eta nekazaritza eta abeltzantza sektoreetan.\nGipuzkoako Foru Aldundiak Xabier Lete Euskarazko Poesia Saria jarri du abian; Diasporak ere parte har dezake\nGipuzkoako Foru Aldundiak eta Nevadako Unibertsitateak 'Pat & Eloisa Bieter' izeneko beka sortu dute\nEusko Jaurlaritzako eta Bizkaiko eta Gipuzkoako ordezkaritzak bilduko dira uztailean AEBetan, Boiseko Jaialdi-n\nGipuzkoako Foru Aldundiko ordezkaritzak Chiapasen bukatuko du Mexiko eta El Salvadorrera egin duen bisita


Orduaren adituak luzapen eskean | Ekonomia | Berria\nOrduaren adituak luzapen eskean\nEspainiako ordu aldaketaren aditu batzordeak «gizartea sentsibilizatzea» eskatu du, inolako apusturik egin gabe. Sanchezen gobernuak gaia alboratu du 2021. urtera arte\nIñaki Goikoetxea tolosarrak Harold Lloyden mozorroa jarri zuen 2006ko inauterietan. JUAN CARLOS RUIZ / FOKU Tamaina handiagoan ikusi\nDenbora agortu zaie orduaren adituei. Espainiako Gobernuak izendatutako ordu aldaketari buruzko aditu batzordeak erabaki du eskuak garbitzea dela onena, eta Europako Batasunak ezarritako epemuga berria (2021) baliatzea luzapen bat eskatzeko. Hortaz, Espainiak jarraituko du gaur egun indarrean duen ordu erabilerarekin, urtean bitan aldatuz ordularia, bat ordubete atzeratzeko (urrian) eta beste bat ordubete aurreratzeko (martxoan). Eta beraz, urrundu egin da Euskal Herrian bi ordu erabilera desberdin egoteko aukera, bat Hegoaldean eta bestea Iparraldean. 2021. urtera arte behintzat ez du ukituko ordularia Madrilek; Pedro Sanchezen gobernua ohartu da orratzak mugitzen hastea eskua liztor habia batean sartzea bezala dela, eta, lan erreformarekin nahiz beste hainbat gairekin egin duen antzera, orduaren kontuan stand by botoiari sakatu dio.\nBazuen aitzakia. Adituak eztabaidan arituak izango ziren hilabeteotan, baina ondorio argirik ez dute atera; edo ez dute jakinarazi txosten ofizialean bederen. «Espainiak 30 urte egin ditu ordu erabilera berarekin, Alemaniarenarekin bat datorrena, eta jatorria frankismoan duena», azaldu zuen Isabel Zelaak, atzo. Espainiako Gobernuko bozeramaileak esan zuen «Espainiako gizartea eroso» dagoela ordu horrekin, eta, horregatik, aurrerantzean ez dela hori auzitan jarriko; ez behintzat 2021. urterako jarritako iratzargailuak jotzen duen arte.\nGMT+2, astebete barru\nBatasuneko kideei ordu erabilera finko bat aukeratzeko dei egin zien Bruselasek, iaz, eta horrek adituen batzorde bat jarrarazi zuen martxan Espainian; batzordeak atzera egin du, ordea, eta 2021. urtera arte gaiari ez ekitea onartu du Batasuneko beste gobernantza erakunde guztien ezetzaren aurrean. Izan ere, arantzaz beteriko gaia da, nabarmen eragiten duelako ekonomian, osasunean, sustrai sendoko ohitura askotan, eta beste hainbat arlotan.\nKontu jakina da aditu gehienak neguko ordutegia urte osora zabaltzearen aldekoak direla, eguneko jarduera goizago hasi eta goizago bukatzearen aldekoak, alegia, baina udako arratsalde argitsu luzeak maite dituztenei azaltzea ez da ahuntzaren gauerdiko eztula, turismo eragileetatik hasita. Hala, gaur zortzi berriro aldatuko da ordua, eta jende askok gustura hartuko du ordubete gutxiago lo egitea eguna luzatzearen truke. GMT+2rekin egoteak bost haiei, baina gure ordu naturaletik bi ordu aldendurik egongo gara uda osoan, urrian berriro ordularia ordubete atzeratu, eta GMT+1 berreskuratzen den arte. Gero ere ordubeteko desfasea izango da Euskal Herrian GTMGreenwicheko meridianoaren ordu adierazleak finkatzen duenarekiko, hau da, Erresuma Batuarekiko eta Portugalekiko, adibidez.\nPSOEko gobernuak zirt edo zart egiteko osatu zuen adituen batzordea, eta haren erantzuna deigarria da ez duelako ez zirt ez zart egin, «sentsibilizazioa» gomendatu baizik. Ez du ematen ikasketa handiak behar direnik jakiteko gizartea «oso ohitua» dagoela egungo ordu erabilerarekin, eta aldaketak egin aurretik «sentsibilizazio lana» egin behar dela; baina hori da aditu batzordearen ondorio nagusia: 2021. urtera arte, gizarteari azaldu behar zaizkiola energiari begira, osasunari begira eta ekonomiari begira ordu erabilera aldatzeak ekarriko lituzkeen onurak.\nArgi esan zuen Zelaa ministroak, atzo: «Ez dago behin betiko erabaki bat». 2021. urtetik aurrera, litekeena da Espainiak, Europako Batasuneko beste kide askoren antzera, ordutegi finko baten alde egitea, udakoaren ala negukoaren alde, alegia, baina adituek ez dute apusturik egin, eta albistea da ez dagoela albistea. «Eragin handia luke apustu bat egiteak», dio Zelaak, ahaztuta hain zuzen ere hori dela-eta osatu zutela adituen batzordea.\nCIS Espainiako inkesten zentroak iaz egindako galdeketa handi batek ondorioztatu zuen gehiengo bat dagoela udako ordutegia finko uztearen alde, baina adituek neguko ordutegiaren abantailak nabarmentzen dituzte aldiro. Beraz, ez da arraroa Moncloak martxan jarritako adituen batzordeak luzapena eskatu izana; hauteskundeen atarian, PSOEk saihestu egin du esatea neguko ordutegiaren alde dagoela bere aditu batzordea eta hautu hori litzatekeela onena. «Bai Europako Batzordeak, baita guk ere, gaia lantzen jarraituko dugu 2021. urtera arte».


Martxan da Ttap, tresna mobikorretarako astekari digitala - bizkaie.biz\nMartxan da Ttap, tresna mobikorretarako astekari digitala\nBizkaie! 2018-09-20 08:54 Kulturea\nEneko Atxa eta Maialen Chourraut dira lehen zenbakiaren protagonistak.\nIrakurri, ukitu, ikusi, entzun... Ttap egin! Aldizkari digital barria Euskal Herria eta Kataluniaren arteko alkarlanaren emoitzea da. Ttap hainbat komunikabideren artean sortu dabe: Anboto (Durangaldea), Baleike (Zumaia), Goiena (Debagoiena), Tokikom eta Esguard aldizkaria (Bartzelona).\nGaragarrilean zero zenbakia aurkeztu eben Donostian, eta nabarmendu dabenez, harrera bikaina izan dau, aurreikuspen guztiak gaindituz. Aplikazinoa bere kategoriako lehen postuan egon da hamar egunez Apple zein Google Play aplikazino dendatan, eta hori marka handia da euskerazko produktu batentzat. Harrera bikain horren beste adierazgarri argi bat, aplikazino dendatan zein sare sozialetan jasotako aldeko eretxi oldea: Orain erantzukizun handia dogu sortutako jarrera positibo horri eusten, eta gogor gabioz lanean, astero-astero kalidade goreneko argitalpena egiteko. Bere ahizta nagusia dan Bartzelonako Esguard aldizkaria legez, Ttap % 100 digitala da, eta telefono zein tabletetatik baino ezin irakur daiteke. Irakurri baino zeozer gehiago be bai: aldizkaria goitik behera multimedia da, eta edukiak hainbat formatu eta euskarritan lantzen ditu, azken erabiltzaileari esperientzia atsegin eta interesgarria eskaintzeko. Testuakaz batera, bideoak, audioak eta grafiko interaktiboak be eskainiko ditu, erabiltzaileak erabagiteko noiz zer eduki jaso nahi dauen. Irakurri ez eze, Ttap ukitu, ikusi eta entzun be egin daiteke.\nTtapek hurreko gaiak landuko ditu, modu erraz eta azkarrean konsumiduteko moduan: Batez be inguru urbanoan eta/edo garraio publikoan konsumiduteko egingo dogu Ttap, telefonoa aldeanhemendik hara dabilzan horreentzat azaldu dau aldizkariaren zuzendariak, Monika Belastegik: espero dogu Ttap ohiko elementu bihurtzea Bilboko Metroaren paisajean.\nZenbaki bakotxak 16 orrialde izango ditu, eta gitxi gorabehera ordu laurenean irakurri ahal izango da. Halan da be, edukietan sakondu nahi dauenak, beti izango dau audio eta bideo alkarrizketa luzeagoak eskura. Bideo eta audio horreek mimo handiz egingo dira, azken produktua kalidade handikoa izan daiten.\nKalidade horren zutabeetako bat puntako kolaboratzaileen zerrenda zabal eta anitza da: Pilar\nKaltzada, Ander Izagirre, Hasier Hilario, Izaro Andres, Joseba Barandiaran, Arantxa Urretabizkaia, Unai Iturriaga, Joseba Sarrionandia, Lara Izagirre, Arantza Santesteban...\nAldizkariak edizino bi ditu momentuz, bat Bizkaian eta beste bat Gipuzkoan. Iragarri dabenez, urriaren 12an zenbaki berezi bat argitaratuko dabe Nafarroan, harrerea neurtu eta haren arabera erabagiteko jarraiko edizinoari eutsi ala ez.\nBizkaiko lehen zenbakiko protagonista Eneko Atxa sukaldari zornotzarra da, hiru Michelin izar eskuratu dituan sukaldaririk gazteenetakoa. Aurretik dituan erronken artean, joan dan maiatzean Euskalduna Jauregian edegi eban ENEKO Bilbao jatetxearen proiektua ondo finkatzea. Bertako lan talde gazteak sukaldaritza bizkaitarraren mamina emon nahi dau ezagutzera Bilboko jatetxe barritik, modu dotore eta barritzailean, nazinoartean erakusteko.\nGipuzkoako edizinoan, barriz, Maialen Chourraut piraguista lasartearra da protagonista. Hilaren amaieran Riora joango da Eslalomeko Munduko Txapelketea jokatzen; leku berezia piraguistarentzat, hango olinpiadetan irabazi ebalako urrezko dominea. Mimoz preparau dauen probea bada be, Chourrautek Tokioko 2020ko joko olinpikoetan dau jomugea. Alkarrizketa nagusiez gan, lehen zenbakiaren edizio biak eduki mamitsuz kargauta datoz. Monika Belastegi zuzendariak horreetako batzuk aurkeztu ditu, besteak beste, Izaro Andres abeslariaren eretxi zutabea Bizkaiko edizinoan, eta Unesco Geoparkeko arduradun zientifikoa dan Asier Hilariorena Gipuzkoakoan. Horrezaz gan, Eneko Prat influencerrak trap modearen ganeko zehetasunak emongo ditu eta zinemazaleenzat, asteburuan estreinauko diran hiru film gomendauko ditu Amaia Garcia kazetariak.\nAldizkariaren lehen zenbakia aurkezteaz gan, garagarrileko aurkezpenean martxan jarritako zozketearen irabazlearen barri be emon dabe: Abuztuan Ttap deskargau eta sare sozialetan sustatzen lagundu daben lagun guztiei eskerrak emon ondoren, sistema informatikoak Galdakaoko Josu Lezametari emon deutso saria, Gasteizko SPC etxeak emondako SPC Heaven tableta bat. Irabazleak poz-pozik jaso dau saria, eta azaldu dau 'opari bikotxa dala hau: tabletea batetik, eta bertan irakurteko aldizkari ezin txukunagoa, bestetik.\nAurkezpena amaitzeko, Ttapen lantaldeak eskerrak emon nahi izan deutsoz apustu barri hau posible egin daben guztiei:\n• Germà Capdevilla eta Esguard aldizkaria, eredu eta akuilu izateagaitik.\n• Bizkaia eta Gipuzkoako Foru Aldundiak eta Eusko Jaurlaritza, proiektua lehen unetik\nbabestu eta diruz laguntzeagaitik.\n• Nafarroako Gobernua, Nafarroako edizinoko hazia ereiten laguntzeagaitik.\n• Babesle eta iragarle pribatuei, proiektuan sinisteagatik.\n• Kolaboratzaile eta alkarrizketatuei, lana errazteagaitik.\n• Irakurle eta erabiltzaile guztiei, Ttap deskargau eta balorazino eta ekarpenak egiteko lana hartzeagaitik.\nTtapen lantaldeak azaldu dauenez. lan handia egiten gabiz, eta gogotsu gagoz jenteak deskargau eta eretxiak jasoteko. Ttap irakurri nahi dauenak, ttap.eus webgunera joan eta iOS zein Android aplikazinoa behera kargau besterik ez dau egin behar. Aplikazino horrek kiosko moduan funtzionauko dau, eta aurrerantzean kaleratzen diran guztiak deskargau ahalko dira bertatik.\nMonika Belastegi: 'Erabiltzaileak erabagiko dau Ttap zelan disfrutau' (5 argazki)


Harrobiaren asteburua - CD Anaitasuna\non 2015 Urria 07\nDenetik gertatu zen pasa den asteburuan harrobian. Jubenil mailan bai mutilek eta bai neskek beraien partidak irabaztea lortu zuten. Kadeteetan, aldiz, biek porrot. Mutilek Lagun Onaken aurka galdu zuten San Juanen, eta neskek Hernaniren aurka. Infantil mailan, azkenik, Ohorezko infantilek garaipena lortu zuten Aretxabaletan, eta Infanti Txikiak azken unean punturik gabe gelditu ziren Zumaian.\nSantutxu B 2\nDenboraldiko bigarren garaipena lortu zuten Txerloian Euskal Ligako Jubenilek\nUrduritasun handiko partida izan zen, Santutxuk Liga Txapelketari hasiera ona eman dio eta neurketa zaila aurreikusten zuten gureek. Bizkaitarrak baloia atzetik ateratzeko helburu garbiarekin zelairatu ziren Txerloiara, baina gureek ere baloi gosea erakutsi zuten eta oreka izan zen nagusi hasierako minutuetan. Santutxuk ordea aurretik jartzea lortu zuen.\nHandik minutu gutxira, kanpoko jokalari batek ukabilkada bat eman zion Gorkari bizkarrean eta epaileak ikusi eta txartel gorria atera zion. Gizon bat gehiagorekin arituko ziren beraz gure mutilak partida amaierara arte. Egoera honek partida goitik behera aldatu zuen. Pare bat aukera izan zituzten Iker Epelderen mutilek, baina atsedenaldira atzetik iritsi ziren.\nBigarren zatia hasi eta berehala, Xubanek banakoa egin zuen eta momentu ona baliatuz Julen Aramendik bigarren astez jarraian falta jaurtiketa bat baliatu zuen Anaitasuna aurretik jartzeko. Arnasaren gola, ordea, hiru eta batekoarekin etorri zen. Patxik egin zuen Anaitasunarentzako hirugarren gola.\nSantutxuk gauzak estu jarri zizkion, amaiera aldera bigarren gola egin baitzuen, baina zorionez ez zen gehiagorako betarik izan Txerloian eta hiru puntu garrantzitsu etxean gelditu ziren. Hurrengo larunbatean Ermuaren aurka jokatuko dute Teodoro Zuazua futbol zelaian arratsaldeko 17:00etatik aurrera.\nBigarren jardunaldian ere garaipena lortu zuten Jubenil Neskek Irunen\nHasiera batean markagailuak esaten duena baino gehiago saiatu behar izan zuten gure neskek. Irundarrak neska handiak eta indartsuak ziren eta futbolean jokatzen ere bazekiten.\nGure neskak, ordea, indar eta gogo handiarekin zelairatu ziren. Ondo jokatu zuten eta arriskua sortu zuten Mariñoren ate inguruan, eta markagailuak erakusten duen bezala golen bitartez beste hiru puntu batzea lortu zuten.\nGolegileak: Irantzu Albizuri, Maider Badiola (2) eta Oihane Ucin (3)\nGolpe gogorra azpeitiarren aurkako derbian\nOreka handiko derbia izan zen, baina azpeitiarrek beraien aukerak ezinhobeto baliatu zituzten hiru puntuak Azpeitira eramateko. Hala ere, Anaitasuna izan zen aurrea hartu zuena. 17. minutuan Emmanuel Guerrak bigarren zutoinean bakarrik ezkerrez egin zuen errematea, bat eta hutsekoa egiteko. 28. minutuan, berriz, banakoa etorri zen. Urruneko jaurtiketa batean ezustean harraptu zuen Anaitasuna guztia zelai erdiko jokalariak.\nKadete mutilek aurreko astean Ordizian egin bezala, lanean segi eta erantzuteko gaitasuna dutela erakutsi zuten eta hurrengo jokaldian berriz ere aurretik jartzea lortu zuten. Mikel Barkerok jokaldi paregabea egin zuen hainbat atzelari atzean utziz, eta gola oparitu zion Unai Ucini. Aurrelariak ez zuen barkatu eta atsedenaldira aurretik joatea lortu zuten.\nAtsedenalditik bueltan gauzak erabat aldatu ziren San Juanen. Lagun Onakek jokoan baino gehiago markagailuak bultzatuta aurrera egin zuen eta 50. minutuan partida berdintzea lortu zuen atzetik aurrera eginez area ertzetik egindako golari esker. Anaitasunak izan zituen berriz ere aurretik jartzeko aukerak, baina azken metroetan ez ziren fin ibili. Amaitzeko minutu gutxi falta zirenean, azpeitiarrek hiru puntuak emango zizkien gola egin zuten, bigarren golaren antzeko jokaldi batean.\nHiru jardunalditan puntu bakarra batu dute, baina merezi dutena baino gehiagoko zigorra ari dira jasotzen. Datorren jardunaldian igandean jokatuko dute Bergarako Ipintza futbol zelaian arratsaldeko 18:30etan.\nOraingoan ere ezin izan zuten gure neskek garaipena lortu nahiz eta partida ona jokatu\nNeurketa hasi bezain laster, Anaitasunako neskak irabazteko gogoarekin irten zirela garbi ikusi zen. Aukera politak izan zituzten, baina Hernani izan zen gola egitea lortu zuena, atzeko lerroan eginiko huts baten ondorioz. Ordura arte izandako aukera bakarrenetakoan, atsedenaldira huts eta batekoarekin iristea lortu zuten.\nBigarren zatian, berriz, aldaketak egin eta berriro Anaiasunako neskak jokoan gehiago zirela erakutsi zuten. Aukera ugari izan zituzten, baina oraingo honetan ere baloiak ez zuen hernaniarren atean sartzerik nahi izan. Horrela, etxeko taldea guztiz aurreratuta zegoen jokaldi batean, kanpokoek beraien aukera aprobetxatu eta bigarren gola egin zuen.\nEmaitzak ikusita, badirudi arerioak hobeagoak izan zirela, baina Anaitasunako neskei kosta egiten zaie. Ondo egokitu dira txapelketaren neurrietara, jokoa egiten asmatzen dute, baina baloia ate barruan sartzea falta zaie.\nDatorren jardunaldian Santo Tomas Lizeoaren aurka jokatuko dute larunbat arratsaldeko 13:45tan.\nPartida orekatua izan zen arren, eibartarrek lortu zuten garaipena\nNahiz eta amaierako bat eta hiruko markagailuak aldea egon zela erakusten duen, jokoan ez zen alderik izan bi taldeen artean. Lehen zatiari sendo eta serio ekin zioten Anaitasunako mutilek eta gola egiteko aukerak ere izan zituzten. Hala ere huts eta batekoarekin joan ziren aldageletara, kontraeraso batean gola egitea lortu baitzuten kanpokoek.\nBigarren zatian ere lehengo lepotik burua. Anaitasuna ondoen ari zen unean, Eibartarrak taldeak bigarren gola egitea lortu zuen. Hala ere gorrixek ez ziren kikildu eta Mikel Espinako kapitainak penalti bidez aldea murriztu zuen. Anaitasunak izan zituen bere aukerak, baina ez zen fin ibili eta partida azkenetan zela eibartarrek hirugarren gola egitea lortu zuten.\nKadeteen 1go mailako mutilek lehen jardunaldi hauetan ez dute punturik batzerik lortu, baina taldea goraka doa eta hobekuntza horrek laster jasoko du bere saria.\nDatorren jardunaldian Zestoako Iratea futbol zelaian jokatuko dute larunbatean, goizeko 11:00etan.\nOhorezko Infantil Mutilak\nTxapelketako lehen jardunaldian garaipena Ohorezko Infantilentzat\nLehengo zatia hasi eta berehala bi aukera garbi izan zituzten etxekoek. Ondoren, ordea, gure mutilen gola izan behar zuen jokalditik etxekoena etorri zen. Aldaratze batean Aretxabaletak sartu zuen gola eta horrela atsedenaldira bat eta hutseko emaitzarekin iritsi zen neurketa.\nOndoren indartsu irten zen taldea eta bost minutu pasatzerako, gol zoragarria sartu zuen Unai Sarriegik. Golaren ostean taldea hazi egin zen eta bigarrenaren bila joan zen. 20 minuturen faltan, Jokin Errazuk falta bikain baliatu zuen, sareetara bidali baitzuen baloia bat eta biko emaitza jarriaz. Ondoren Aretxabaleta izan zen aurrera egin zuena berdinketa lortzeko helburu garbiarekin, baina bost minutu falta zirela kontraeraso bati esker Inhar Subinasek eginiko golak jarri zuen azken bat eta hiruko emaitza.\nLehen hiru puntuak batuta asteburu honetan beste neurketa bat izango dute, oraingoan San Juanen arratsaldeko 15:30etan Bergararen aurka.\nPunturik gabe gelditu ziren gureak txapelketako lehen jardunaldian\nHasi eta berehala Joanes Davilak jokoan jarritako korner batean egin zuen gola Anaitasunak. Zumaiar batek bere atean sartu zuen baloia urruntzen ari zela. Hasierako minutuetan taldea ondo kokatu zen Aita Mari zelaian, baina lehen zatiko azken minutuetan Zumaiakok aukera asko izan zituen eta bi gol egitea lortu zuen. Lehena atezainaren aurrean bakarrik zela egin zuten eta bigarrena penalti bidez, Anaitasunako jokalari batek eskuarekin baloia area barruan ukitu zuela adierazi baitzuen epaileak.\nBigarren zatian joko zuzena izan zen ardatz Anaitasunaren partetik. Atzelarien bizkarrera sartutako baloietatik arriskua egin zuten gureek, aurkarien atzelariak baino biziagoak izan baitziren gure aurrelariak. Antzeko jokaldi batean Julen Motok atezainaren aurrean gelditzea lortu zuen eta binakoa egin zuen. Zumaiarrak aukera asko ari ziren izaten, baina baita huts egiten ere. Anaitasunak hori baliatu zuen hirugarren gola egiteko. Baloi luze batean Eritz Jacintok jaso zuen baloia eta atezaina aurreratuta ikusi zuen baloia loratu eta bi eta hirukoa egiteko.\nAmaieran etxekoak itsu-itsuan golaren bila joan ziren eta baita asmatu ere. Lehena ezker hegaletik egindako nahigabeko jaurtiketa batetik jaso zuen taldea, eta azken lau eta hirukoa atezaina atzean utzi ostean egin zuen Zumaiakok. Anaitasunak azken aukera bat izan zuen neurketa berdintzeko, baina atezainak bere egin zuen baloia.\nDatorren larunbatean Eibar jasoko dute San Juanen goizeko 10:00etan.


Esteribar | Eugiko Munizioen Fabrika\nEUGIKO MUNIZIOEN ERREGE FABRIKA\nEstrategikoki kokatuta, lehengai eta energi iturrietatik hurbil (meategiak, basoak, ibaiak), basoaren gehiegizko ustiaketak olaren lekualdaketa ekarri zuen: gaur egungo Eugiko urtegitik kilometro batera dagoen Olaondotik, Olazarera pasa zen XVI-XVII. mendean eta hortik Olaberrira XVIII.ean.\nMunizio fabrika hau Errege Galdaketen barne zegoen, hau da, armada espainiarrak hornitzeko asmoz ingeniari militarrek kudeatzen zuten estatu-enpresa sarea. 1766 eta 1794 bitartean jardun zuen, Konbentzioaren Gerran Frantziako tropek suntsitu zuten arte.\nIndustria-ondarearen adibide honetan lehendabiziko lantegi-herria dugu, 10.000 metro karratuetan 700 bizilagun izatera iritsi zena. Gunea buruaskia zen, hiru eremu berezituak zituelarik: produktiboa (ikaztegiak, mea urtzeko-labea, kalibratze-tailerrak, etabar barne), bizitzekoa eta zerbitzuena (eskola, osasun-etxea eta kapera).


Izostegi pasealekuko puntu kritikoari irtenbide bat eman diote - Irutxuloko Hitza : Irutxuloko Hitza\nDonostiako Udalak Izostegi pasealekuko puntu kritikoa ezabatu du. Horretarako, semaforoak abian jarri dituzte Morlansko zubibidea gainetik igaro ahal izateko. Izan ere, orain gutxi arte soilik biaduktuaren azpitik pasa zitekeen alde batetik bestera.\n“Beheko pasabidea kendu ez bada ere, aukera alternatibo bat jarri dugu errepidea gainetik zeharkatu ahal izateko. Emakumeen segurtasuna bermatzeko erabakia da”, azaldu du Duñike Agirrezabalaga Berdintasun zinegotziak.\nUrtarrila bukaeran egin zituzten espaloia, eremua eta señalizazioa egokitzeko lanak, eta azkenik, pasa den asteburuan jarri dituzte abian semaforoak oinezkoek pasealekua gurutzatu ahal izateko. 50.000 euro inguruko aurrekontua izan dute lanek.


Euskal Herriak hamarkada gutxitan sekularizazio azkar bezain muturrekoa bizi izan du. Inpaktu kultural handiko aldaketa soziologikoa izan da. Nola elikatu bizitzaren alderdi existentziala baldintza kultural berriotan? Beharbada esperientzia bizigarrietarako ateak zabaldu dira, baldintza berriok ezarri duten askatasunagatik eta pluraltasunagatik.\nMunduan nahiz Euskal Herrian, hortxe diraute erlijioari, espiritualtasunari eta auzi existentzialei loturiko galderak, kezkak, ardurak. Pertsona askok jarraitzen dute galdetuz bizitzaren iturriaz eta zentzuaz, norantz goazen, edota zein den bizitza ona.\nAre gehiago, barnekotasuna lantzeko joerak mugitzen ari dira, psikologia modernoaren ildoetatik, Ekialdetik datozen haizeei erreparatuz, kristautasunaren bidetik, edota globalizazioak eskura jarri dizkigun bestelakoei helduz. Eta, garai mugituotan, badugu beharra argi pixka bat egiteko panorama nahasi samarrean, miatuz gure aurrekoek egindako bilaketen emaitzak, arakatuz proposamen berriak, ulertuz han-hemen hedatzen ari diren formulazioak. Beti ere, arnas luzeko tradizioetan aurki daitekeen aberastasunaren aitortzatik, zientziarekin beharrezkoa den elkarrizketatik, ikuspegi pluralistatik, eta gizartearen plaza laikoa bermatzeko egitasmotik.\nFormazio-eskaintza honekin, euskara ardatz hartuta, eta gaztelerari ere tartea eginez, norberak bilaketa propioa egiteko oinarri batzuk landu nahi ditugu, gaurko sentsibilitate kultural eta dilema sozial berrietara irekita. Iruditu zaigu Arantzazu gogoak bildu eta gogoeta eraberritzaileez solasteko gune abegitsua dela, jarraipena emanez hainbat arlotan gure herrian izan duen arnasgune funtzioari.


Txinako Guangzhou Nazioarteko Frankizien Erakusketa eta China Finance Expo (2020 ots. 25-27)\nChina Guangzhou International Franchise Exhibition eta China Finance Expo\nKategoriak: Enpresa Zerbitzuak, Frankizia eta salmenta\nTags: Frankizia eta salmenta\nTxinako (Guangzhou) Frankiziaren Nazioarteko Erakusketa) GFE) Txinako Inportazio eta Esportazio Azoka Konplexuan egongo da\nTxinako (Guangzhou) Frankiziaren Nazioarteko Erakusketa) GFE) Txinako Inportazio eta Esportazio Azoka Konplexuan egongo da. Historikoki, GFE Txinako Expo frankizia luzeena da eta mundu osoan ere. GFE birritan ospatu da azken 21 urteetarako eta gobernuko sailaren, herritarren eta euskarrien laguntza jaso du. GFE Txinako Gobernuak Txinako Erakusketa Bikain izendatu zuen. Urteetan zehar, GFE munduko frankizia-industriaren garapena eta frankizia-enpresak zabaltzeko plataforma erakusteko nazioarteko plataforma bihurtu da. Azken urte arrakastatsuetan oinarrituta, errepikatutako arrakasta ikusiko dugu.\nKokalekua Abantaila: Txinako Inportazio eta Esportazio Azoka Konplexua (Canton Fair Complex konplexua labur-laburra), Asiako erakusketa zentro modernizatu handiena Pazhou uhartean (Guangzhou, China) dago. Giza eta ekologia kezkak eta teknologia handiko eta adimendunizazioaren integrazioa ezin hobea da, mundua izar distiratsu moduan txunditzen duena. Botere ekonomiko sendoarekin, hiri osoko funtzio integralak, trafiko sare egokiak, kontsumitzaile merkatu handiak, inaugurazio maila handia, erakusketako zerbitzu sistema azkar garatua eta erakusketa bermatzeko sistema sozializatua, zalantzarik gabe, Guangzhou nazioarteko erakusketak egiteko leku aproposa da.\nMerkatuaren abantaila: Txina Asiako herrialde handiena da. Txinako kontsumitzaile merkatua, 1.3 milioi biztanle baino gehiagoko biztanleriarekin, nazioarteko hainbat enpresa etorkizuneko garapenaren eragilea da. Txinako ekonomiak azkar hazten ari da eta herrialdeko BPGak etengabe handitzen du ia% 10 batez besteko tasa, azken urteetan. Txina munduko potentzial handiena duen merkatua da.\nEsperientzia Abantaila: GFE 37 edizioetan arrakastaz burutu da. Otsailean edizioa izango da. Horregatik, antolatzaileak esperientzia ugari ditu erakusketak egiteko.\nEskala abantaila: GFE hegoaldeko Txinako frankizia-erakusketa handiena da.\nNazioarteko abantaila: GFE gero eta nazioartekoagoa da. 9 herrialdeetako bisitari% 10xX Expo azkenean. 38 atzerrian dauden erakusketari guztien% (15 herrialdeetan) azken Expoan.\n20 aldizkari profesionalak eta 30 webguneak baino gehiago》 Enpresa》 《, Txinako Marketina》》 Baliabidea Management Management Merkataritza Kudeaketa Azterketa, 163.com, 1688.com, www.jmw.com.cn, etab.\n10-en egunkari nagusietan, esaterako, Times Global Times》, News Reference News 《, 《Guangzhou Evening News》, Yangtse Evening Post》, Shanghai Evening News》 eta 20 Guangdong egunkariak, Zhejiang, Hunan, Hubei, Jiangxi Beijingi, Shanghai, Shandong probintziak, etab.\nTelebista / Broadcast\nZuzeneko marketin publizitatea Txinako hainbat hiritan 500 frankizia saltokietan baino gehiagotan erabili da. Gainera, Txinako Industriako eta Merkataritzako Bankuko Guangzhoueko Zuzendaritzaren lankidetza ona dugu erakusketako liburuxkak bidaltzeko, baita bankuko kontuen adierazpenak ere.\nHalaber, goi-mailako kanal berriak aurkitzeko ahaleginak egiten ari gara, hala nola, golf zelaiak, hipodromoa Guangzhou-n eta Shenzhen-en, inbertitzaile horien arreta erakartzeko.\nQulity Abantaila: aurreko erakusketako erakusketari gehienak erakusketara itzultzen dira, ikuskizunaren kalitatean eta bisitariek / inbertitzaileekiko duten konfiantza islatzen dute.\nFrankizialak / Frankiziatutako Master / Lizentziadunak / Lizentzia Agente potentzialak\nFrankiziak eta negozio aukera berriak bilatzen dituzten ekintzaileak\nLankidetza estrategikoak bilatzen dituzten pertsonak\nProduktuak hobetzeko lizentziak bilatzen dituzten fabrikatzaileak, banatzaileak eta handizkariak\nInvestors, Venture Capitalists eta Business Developers\nEnpresaburuak frankizia eta lizentzien informazioa bilatzen\nChain-denden operadoreek banaketa eta berrantolaketa metodo alternatiboak bilatzen dituzte\nFrankiziaren eta lizentzien industriako edonork\nZalantzak eta lizentziak zer den jakitea nahi duenak\nFrankizien produktu eta zerbitzu kategoriak\nKontabilitatea / Zerga Zerbitzuak\nOkindegia / Gozogintza / Askariak / Espezialitatea\nEdariak / Izozkia / Jogurt\nEnpresa Coaching eta Prestakuntza\nHaurtzaindegia zaintzeko eta haurren garapena\nOrdenagailuak / Produktu elektronikoak\nAisialdia eta jolasak\nJanari azkarra / jatetxeak\nFrankizien Hornitzaileak / Txikizkako Ekipamendua eta Teknologia\nOpariak / Papera\nEtxea / Altzariak\nEtxeko produktuak / Biltegiratze produktuak\nInterneteko / lineako zerbitzuak\nBitxigintza / Moda Osagarriak\nInprimaketa zerbitzuak / Inprimagailu kontsumigarriak\nLurralde banka / higiezinak / merkataritza guneak\nSenior Care Zerbitzuak\nSinatu produktuak eta zerbitzuak\nLizentzia Jabetza eta Zerbitzu Kategoriak\nEnpresa Marketing Zerbitzuak\nModa / Diseinua / Txikizkaria\neta honen arabera\nMax A tolestuta 7 23 egun ordu\nBorçlarınızı gidermek için acil bir krediye mi ihtiyacınız var veya işinizi geliştirmek için bir hisse senedi kredisine mi ihtiyacınız var? Bankalar ve diğer financiar kuruluşları tarafından reddedildiniz mi? Kredi konsolidationu veya ipoteğe mi ihtiyacınız var? Tüm finansal sorunlarınızı geçmiște bırakmak için burada olduğumuzdan artık aramayın. Bize posta elektronikoa idatzi\nBu Okyanus Finans Ipotekleri. % 2lik egin behar da, beraz, ilgilenenler\nkreditu 4 hilabete 17 egun\nYatırım Yapacak Bir Kredi mi Yoksa Bireysel Kredi mi Arıyorsunuz? % 3 Faiz Oraní Buradan bezala Daha Fazla Bilgi Gkfinancecompan [EMAIL PROTECTED] helbide elektronikoa posta elektronikoa.\nSirajo Ahmed Rufai 5 hilabete 12 egun\nMaterial elektrikoak / elektronikoak eta okindegiak\nAipatu ikuspegitik Guangzhou bisitatu nahi dut 15ko apirilaren 19etik 2020ra bitartean. 4 gara eta behar dugun laguntza guztia beharko dugu bisita arrakastatsua izan dadin\nrabih zgheib 9 hilabete 28 egun\nLaguntza behar dut pasea lortzeko\nNi Guangzhou naiz\nPase bat behar dut ?,\nLaguntza edozein da


Irekia Eusko Jaurlaritza - Gobierno Vasco :: Lehendakariak ETAren «erabateko bakardadea» nabarmendu du eta «behin betiko» bukatzeko eskatu dio\nLehendakariak ETAren «erabateko bakardadea»…\ngarai berri bat\n\nLehendakari: "Comenzamos un nuevo tiempo en Euskadi" Iturria: Irekia\nEl Lehendakari señala la "absoluta soledad" de ETA y le exije que anuncie su "final definitivo" Iturria: Irekia\n\nLehendakariak ETAren «erabateko bakardadea» nabarmendu du eta «behin betiko» bukatzeko eskatu dio Iturria: Irekia\n\n\n\n\nPatxi Lopez lehendakaria pozik agertu da, ez dagoelako jada inor ETAri bere amaiera eskatu ez dionik, «ez Euskadin, ezta kanpoan ere»\nPatxi Lopez lehendakariak «bakoitzak dagozkion ardurak bere gain hartzeko» deia egin du, Donostian egin den Nazioarteko Konferentziaren ostean. Lopezek adierazpen hau «berri ona» dela esan du AEBetatik (enpresa bidaia batean dago), nahiz eta uste duen terrorismoaren amaiera ez dela «goiz bateko konferentzia baten ondorioa», baizik eta «milaka herritar euskaldunen ahaleginagatik, terrorismoaren xantaiaren aurrean amore ez emateko sekulako gaitasuna erakutsi baitute». Zentzu horretan, Lopezek bere aitorpena agertu die «askatasuna eta demokrazia defendatu duten guztiei», eta espreski terrorismoaren biktimei ETAren aurkako borrokan, euren «eredu morala» eskertu nahi izan die: «Euren memoria aldarrikatzeko konpromisoa berresten dut, hau berriro ez gertatzeko bermea baita», erantsi du. Lehendakaria ETAri zuzendu zaio bere «erabateko bakardadea» onartu eta bere «behin betiko amaiera» iragarri dezan eskatzeko.\nLehendakariaren iritziz, adierazpenaren punturik garrantzitsuena da, jada ez dagoela inor ETAren jarduera terroristaren amaiera eskatu ez duenik, «ez Euskadin, ezta kanpoan ere». Patxi Lopezek Eusko Legebiltzarrean aurkeztu zuen «bide orria» berretsi du, Euskadiko herritarren arteko bizikidetza berri bat hasteko eta aro terroristari amaiera emateko: «Proposamen horretako puntuak berresten ditut, azken batean askatasunerako eta bizikidetzarako konpromiso bat dira».\nNew York-en egindako adierazpen ofizial batean, lehendakariak gogorarazi du euskal gatazkak «ETA duela izena eta indarkaeriari eta mehatxuei lotua» dagoela, baina esan du azkenik «Euskadin garai berri bat hasiko» dugula. «Demokraziak eta askatasunak irabazi egin dute Euskadin», bukatu du.\nAzkenik, lehendakariak ziurtatu du Nazioarteko Konferentziaren adierazpenaren 4. puntuak «antolatzaileen beharrei erantzuten diela gehiago, euskal gizartearenari baino».\ndeclaracion_integra_lehenda... behera kargatu (2 MB)\nASKATASUNERAKO_ETA_BIZIKIDE... 100 KB (application/pdf)\n2011.eko urriak 16\nLehendakariak Nazioarteko Konferentzia terrorismoari «behin betiko amaiera emateko» erabil dezatela eskatu die ETAri eta bere inguruari\nLehendakariak hitzaldia eman du John Hopkins unibertsitatean


Semalt: Free Web Scraping softwarea Newbies For eta Pros Pros\nProgramatzaile ez bezala, ez da programatzailea ezin idatzi kodeak eta trebetasun teknikoak falta zaizkio. Gainera, matematika ahula da eta datu horiek labaintzen edo erauzteko modu errazak bilatzen ditu beti, bere zereginak betetzeko.Egitarau ezberdinetako programatzaile ez bazara, softwarea edo aplikazioak webguneak garbitzeko aukera izango duzu.\nScraper Google Chrome luzapen indartsua da. Aplikazio sinplea baina harrigarria da orrialde bakar edo anitzak txertatzea eta kalkulu-orrietan ateratako datuak bihurtzea. Programa hau Chrome zure lehen web arakatzaile gisa duzunean soilik erabil dezakezu.\nScraper-ek automatikoki eskaneatuko ditu zure web orriak eta datuak zure beharren arabera erauztea. Ez du aukera ugari eskaintzen, baina errazagoa da interfaze bat izatea.\nTwitter eta Facebook APIak\nFacebook eta Twitter APIak erabiliz gero, erraz ateratzeko webgune askoren datuak dituzu.Zure lehiakideen guneak ere azter ditzakezu eta haien gako-hitzak kontrolatu. APIa hogeita hamar party tresnak ematen ditu interfaze horri esker. Bi Facebook eta Twitter APIak era askotakoak izan daitezke: Bildu, eskaneatu eta ateratako informazioa ahalik eta komunikabideen profil askotan.\nWeb bidezko scraping eta datuen meatzaritza programetako. Inportazio. io programatzaile ez diren eta web aplikazioen garatzaileentzako aukera kopurua da. Tresna hori erabil dezakezu URL ezberdinetatik datuak biltzeko eta zure APIak zure eskakizunetan oinarrituta sortu. Inportatuarekin. io, behin betiko lortu ditzakezu emaitzak segundotan. Programa honek aukera ematen dizu datuak zehaztu eta web orriak zehaztutako puntua eta klikatu botoian. Hainbat webgune aztertuko dituzu zuk ateratako datu egokiak aurkitzeko.\nKimono Labs bertsio libre eta ordainduetan datorren zerrendako tresna bakarra da. Programatzaile ez bazara, bertsio askea aukeratu beharko zenuke eta ez duzu diru gehiegi gastatu behar datuen erauzketa-proiektuetan. Eta programatzaile edo garatzaile profesional bat bazara, zure $ 20-tik $ 30ra bitarteko kostua ordainduko duen bertsio ordaindua erabiltzea gomendatzen dizugu zure beharren arabera eta aukeratu duzun plana.\nWeb scraping aplikazio hauek programatzaileentzat egokiak dira. Erabilera erraza eta lineako laguntza jasotzen dute. Gainera, aplikazio horietako guztiek oinarrizko eta aurreratuen webgune eta blogen datuak biltzen dituzte, denbora eta kalitatea arriskuan jarri gabe. Azkenean, baina gutxienez, aplikazio hauek zure datuak editatu eta ortografia-erroreak ondo ezabatu ditzakete Source .


Clínica Isturitz Zimurren betelana - Clínica Isturitz\nPrezioa 250€-etatik aurrera\nBetelana burtzeko materialak erdi-iraunkorrak edo behin-betikoak izan daitezke.\nErdi-iraunkorrak urtero berraztertzea komeni da, hondar-efektua ikusteko edo ukitu berri baten beharra dagoen erabakitzeko. Dentsitate ezberdinetako aziko hialuronikoa erabiltzen dugu, gorputzaren ezaugarri orotara egokitzeko.\nBehin-betiko inplanteei dagokienez, Aquamid-a erabiltzen dugu. Xiringatutako protesi baten antzera funtzionatzen du, eroritako guneak edo zimur nabariak betetzeko erabiltzen da eta baita aurpegiaren obaloan galdutako bolumenak berrezartzeko ere.\nMinik gabeko teknika bat da, hematoma gutxiago eragiten ditu eta ondorioz, hurrengo egunean bizitza nomalarekin jarraitzeko aukera ematen du, laneko baja eskatu beharrik gabe.\nKasu jakin batzuetan hainbat material nahasten ditugu edo inplanteak eta beste teknika batzuk tartekatzen ditugu, aurpegiaren zahartzea tratazeko.\nHalaber kolagenoa darabilgu zimur fin mailan (ezpainak, oilo-hanka, eta kanularen bitartez belarri betegarrian beren kolorea normalizatzea baimentzen duena).


"Ordenagailua, pianoa eta gitarra nire lana eta pasioak dira" - Diario de Noticias de Alava\nGari Uriarte Dupla taldeko kidea\ne. f. domínguez / julen de la serna 30.07.2021 | 00:44\nGaur Dupla musika taldea, Aguraineko bikotea, izango da Oihaneder Euskararen Etxean, beren musika urbanoa Falerinara gerturatzeko prest\nGASTEIZ – Beñat Oribe eta Gari Uriarte haurtzaroko lagunak, musikariak eta lankideak dira. Duela bi urte sortu zuten Dupla musika taldea, eta, ordutik, gogo biziz borrokatzen dira beren pasiotik bizitzeko. Lortu dute. Musika talde honek kontzertua eskainiko du gaur Oihaneder Euskararen Etxean arratsaldeko zortzietan. Dupla nekazal ingurune baten musika urbanoa egiten duen taldea da. Hitz esplizituak erabilita, ikutu elektronikoa zein hip-hop-a nahasten dituen pop musika da beraien marka. Aguraineko bikote honek, hilean behin ateratzen zituzten ikus-entzunezko kapituluak Youtuben partekatuz, beraien lehenengo EP-a egiten hasi ziren 2018ko neguan. Zuzenekoetan, ahotsa zein bateria, elektronikaren indarrarekin nahasi eta antzerkiaren antza duen espektakulu bisuala sortzen dute.\nOrdu gutxiren buruan kontzertu bat eskainiko duzue Oihanederren, pixkanaka kultur programazioa suspertzen hasi da berriro ere.\n–Bai, eta berri ona da hori. Guk aspalditik prestatu dugu kontzertu hau. Ordubete inguru joko dugu, 14 abestirekin. Gogo handia dugu, gure abestien remix ere eskainiko ditugu; oso pozik gaude.\nZaila izan da programazio hori sortzea covid garaian?\n–Zaila da, baina moldatzen gara. Jendea beldurrez dabil gaur kontzertu bat genuen Villabonan, eta azken unean bertan behera utzi dute, gorabeheraren batengatik. Gauza hauek gertatzen dira, baina moldatzen saiatzen gara.\nNola bizi izan zenuten konfinamendua?\n–Denak bezala, arraro samarra. Musika-talde gisa, kontzertu asko genituen, ia denak bertan behera geratu ziren. Baina, beno, gainerako gizarteak bezala bizi izan dugu, une txarra eta arraroa izan da guztiontzat. Espero dut hori laster amaitzea, baina moldatzen gara, daukagun lanarekin zoriontsu gara, gehiago dator? Ederto, baina pozik gaude.\nOrain, zuen disko berrian murgilduta zaudete. Konfinamenduan hasi zenuten lan hori?\n–Bai, oraintxe ari gara disko berrian lanean, baina ez zen konfinamenduan jaio, lan hau aurten hasi dugu. Konfinamenduan ez genuen ezer egin, taldea gelditu genuen. Hori bai, kontuan hartu behar da musikariak, beti ari garela kantatzen edo grabatzen, baina ez lanean, dibertimenduan baizik. Nik ez dut play stationik; ordenagailua, pianoa eta gitarra nire lana eta pasioak dira. Ez da erraza, baina izugarri gustatzen zait.\nJotzen dituzuen abestiak, nork sortzen ditu bietatik?\n–Beñat eta biok idatzi eta konposatzen ditugu abesti guztiak. Biok Dupla Talde gisa sinatzen ditugu, nahiz eta bat nik edo berak sortu. Izan ere, abesti bakoitzak historia bat du, eta bere prozesua. Ez zaigu gustatzen abesti bakoitzean prozesu bera partekatzea; gauza asko egiten ditugu bion artean, batzuetan batek konposatu egiten du eta besteak azken ukituak egiten ditu, beste batzuetan alderantziz. Ez dugu prozesu jakin bat jarraitzen.\nGaurkotasuneko gaiak, gazteenak... zuen abestiek zuen esperientziei buruz hitz egiten dute?\n–Normalean bai. Baina gure abestietan era guztietako istorioak sortzen ditugu. 27 urteko bi gazte gara, eta gure abestietan gazteen prekarietateaz hitz egitea gustatzen zaigu, baina baita maitasunean eta desiretan izandako esperientziez ere, eta bizilagunengandik ikusten ditugun pasadizoak ere kontatzen ditugu. Beste batzuetan bai, gure esperientzietan jartzen dugu arreta.\nZure bizitza pertsonalean, zein musika-motak inspiratzen zaitu?\n–Egia esaten badizut, bizitza pertsonalean denetarik entzutea gustatzen zait. Aitortu behar dut Dupla sortu dugunetik oso adi nagoela musika nobedade guztiez, eta talde batzuei jarraitzen diet. Baina, nire egunerokoan eta bizitza pertsonalean, asko disfrutatzen dut musikarekin; denetarik entzuten dut. Uste dut gauza bera gertatzen zaiola Beñati. Txikitatik lagunak gara, eta izugarri gustatzen zaigu musika; horregatik erabaki genuen musika-talde bat sortzea.\nHain zuzen, duela bi urte hartu zenuten erabaki hori, eta, bide horretan, pandemiak eragindako geldialdia bizi izan duzue. Zer balorazio egiten duzu Dupla Taldea sortu zenuenetik bi urte hauei buruz?\n–Hori da, hain zuzen, 2019an sortu genuen taldea, eta bi urte hauetan oso balorazio positiboa egin dut; oso pozik eta oso gustura egin dugu lan beti. Egia esan, zorte handia izan dugula uste dut; jendea kontzertuetara etortzen da, lana izaten jarraitu dugu nahiz eta koronabirusa egon, eta pandemiaren hasieran ere lana izan genuen. Ezin gara kexatu. Atsegin dugunaz gozatu eta bizi gara. Oraindik ez gara normaltasunera itzuli, baina uste dut inork ez duela egin. Baina ez gara kexatzen. Orain Euskal Herrian bakarrik jardun behar badugu, edo edukiera mugatua, edo murrizketak bete behar ditugu, jendea eserita egon behar da kontzertuetaz gozatu ahal izateko..., baina, hala ere, gure lanaz gozatzen jarraitzen dugu. Zoriontsu gaude eta zorionekoak gara Duplan lan egin ahal izateagatik.


Retuertoko kultur etxea hobetzeko lanak hasiko ditu Barakaldok - Deia\nRetuertoko kultur etxea hobetzeko lanak hasiko ditu Barakaldok\ndeia.eus 22.02.2021 | 17:52\nBARAKALDO. Retuertoko kultur etxean irisgarritasuna hobetzeko lanak datorren astean hasiko ditu Barakaldoko Udalak. Besteak beste, igogailu berria jarriko da, komunak egokituko dira eta aldagela berriak jarriko dira baita ere. Lanak direla eta, kultur etxean egin ohi diren ikastaro eta tailerrak udalerriko beste kultur zentro batzuetan egingo dira.\nClara Campoamor, Retuerto eta Gurutzetako kultur etxeetan aldaketak egiten jarraituko du Barakaldok, iriste-erraztasuna eta funtzionaltasuna hobetzeko. Retuertokoak 400.000 euro inguruko kostua dute, eta bertan ematen diren tailer eta ikastaroak beste kultur instalazio batzuetan eman beharko dira. Hori horrela, gaur egun Retuerton ematen diren ikastaroak ¿ besteak beste, xaboiak, tiffanya, kakorratza, pilatesa, makramea, taijia, olio pintura ¿ Zuhatzu, Gurutzeta eta Clara Campoamor zentroetan emango dira. "Tailerretan izena-emanda dauden guztiei eman zaie aldaketaren berri, aldez aurretik, bai eta eskaini ere, prestakuntza beste leku batean egiten jarraitzea, edo, nahiago badute, matrikularen zati proportzionala itzultzea", adierazi du Kultura, Hezkuntza, Euskara eta Gazteria Arloko zinegotzi Nerea Canterok.\nRETUERTOKO KULTUR ETXE ERABERRITZEKO LANAK\nEraikina 1969koa da, eta hainbat langa arkitektoniko dauzka; guztiak desagerraraziko igogailua jartzean. Jolas-patiora sartzeko eskailerak ere kendu, eta % 8ko inklinazioa duen malda egingo da. Gaur egun, aldagela bakarra du, eta emakumezkoek zein gizonezkoek darabilte.\nKontratatzekotan diren obrari esker, hiru aldagela sortuko dira: emakumezkoena, gizonezkoena eta egokitutakoa, lagundutako komun-zulo eta dutxa, konketa eta aldatzeko gunea izango dituena. Komun txiki bat ere jarriko dute bertan. Horrez gainera, termo elektrikoen ordez gas galdara jarriko dute, aldagela guztiei zerbitzua emateko.\nIriste-erraztasuna hobetzen jarraitzeko, egokitutako bi komun jarriko dira 2. eta 4. solairuetako solairuarteetan, eta bietan, lagundutako komun-zuloa, bermatzeko barra eta guzti eta egokitutako konketa.\nAzkenik, Retuertoko Kultur Etxeko kanpoaldea berrituko da, jolas patioaren kanpoaldea urbanizatuz ¿ oso narriatua baitago - eta gimnasio, sukalde eta jangelako teilatuetan sortzen diren filtrazio arazoak konponduz. Biltegiaren ingurua eta patio ingelesak ere garbituko dira zorrotada bidez eta aingira-belarra kenduz. Lanak egiteko epea sei hilabetekoa izango da.


HAUR HEZKUNTZA (3-11 URTE) | Erentzun Ikastola :: IKASTOLA, dena bat dator. LA IKASTOLA, todo encaja.\nIkasleari garapen fisikoan, afektiboan, sozialean eta intelektualean laguntzea, horixe da gauzarik garrantzitsuena Haur Hezkuntzan.\nArreta handia jartzen da garapen afektiboan, mugimenduan eta gorputza kontrolatzeko errutinetan, komunikazio-gaitasunean eta hizkuntzan eta elkarbizitzarako zein gizarte-harremanetarako oinarrizko arauetan ere. Horrez gain, haurrari laguntza ematen zaio autonomia pertsonal egokia eta norberaren irudi positibo eta orekatua lor dezan.\nHorregatik, Haur Hezkuntzak zeregin bikoitza bete behar du garapen integral hori lortuko bada: prebenitu eta berdindu behar ditu ikasle bakoitzaren jatorri sozial, kultural edo ekonomikoa dela-eta egon daitezkeen desberdintasunak, nola eta erantzun egokia emanez, desberdintasun horiek ez daitezen areagotu eskolatze-prozesuan.\nEtapa honetan, ikasleak duen adierazteko modua globala da, eta hortaz, haurrari halako garapena ahalbidetzen dion testuinguru bat sortu behar du ikastolak, hots, ikasleari modu integralean –garapen alderdi guztien arteko lotura aintzat hartuta– garatzeko bide ematen diona.\nAzken urteotan, familiek eskolarekiko duten harremanak eta lan bateratuak garrantzi handia hartu dute hezkuntzan, egokitzapen-aldietan batez ere, horiek ahalik eta modurik errazenean gauzatu daitezen irizpideak bateratzea beharrezkoa delako.\nIkuspegi pedagogiko hori aintzat harturik, Urtxintxa curriculum-proiektuan, eta konfiantzan oinarritutako metodologia baliaturik, honako baieztapen honen alde egiten dugu: irakurtzen, irakurketaren bidez ikasten da; idazten, idazketaren bidez; batuketak egiten, batuketak eginez, eta zenbatzen, zenbaketaren bidez, hori bai, egoera esanguratsu, ludiko eta erakargarrien bitartez beti.\nIkuspegi globala, hau da, interesgune bat ardatz hartuta, haurra alderdi guztietan garatzea ahalbidetzen duena.\nProposatzen diren jarduerek zentzua eta funtzionaltasuna dituzte.\nIkaskuntza esanguratsua sustatzen da, haurren bizipen, esperientzia eta interesei loturik.\nGarrantzia ematen zaie ezaugarri ludikoa duten jarduerei.\nIkaskuntza eraikitzera gonbit egiten da, modu autonomo eta partekatuan.\nBuru-jardun trinkoa eragiten da, etengabe.\nInterakzioa, parte-hartzea eta jarrera aktiboa bultzatzen dira.\nHaurraren inguruan sortzen den giroa biziki garrantzitsua da, eta irakaslearekiko zein gainerako ikaskideekiko harremana ere bai.\nEuskarari ageriko tratamendua ematen zaio, zeharkako irakasgai gisa, eta berariazko proposamenak egiten dira hizkuntza barneratzeko prozesua laguntzeko.\nIkasleak taldekatzeko hainbat era erabiltzen dira, ikasleen arteko lankidetzari eta interakzioari bultzada emateko.\nJarduera esanguratsuak, motibagarriak eta funtzionalak planteatzen dira.\nHaurren gaitasunak eta heldutasun-maila oinarri harturik, aniztasunarekiko begirunea adierazten da, eta berdintze-neurriak hartzen dira.\nEbaluatzeko modua formatiboa eta pertsonalizatua da.\nGarrantzi handia ematen zaie haurrek adin horietan izan ditzaketen gaitasun sozialei, balioei eta sentimendu zein emozioen tratamenduari.\nAldi berean, familien parte-hartzea eta inplikazioa ere oso garrantzitsuak dira.\nSistematikoki lantzen dira euskal dimentsioari loturiko edukiak.\nTxokoetan lan egiteak badu helburu nagusi bat: autonomia intelektuala garatzea, ikasleak berak hautatzen, antolatzen eta egiten baitu proposatutako jarduera. Horrela lantzen dira honako gaitasun orokor hauek: NORBERA IZATEN IKASTEA (autonomia lortzea), ELKARBIZITZAN IKASTEA (taldean bizitzeko prestatzea), eta, batez ere, EKINEZ ETA EGINEZ IKASTEA.\nNORBERAREN EZAGUTZA ETA AUTONOMIA (Gorputza, nortasuna eta autonomia pertsonala)\nArlo honetan haurrek beraiei buruz dakiten guztia barneratzen dute; beraien irudiaren eraikuntzari eta beraien gaitasunei eta mugei buruzko guztia.\nAutoestimua, ongizate emozionala, konfiantza eta segurtasuna lantzen dira, haurrak baloraturik senti daitezen.\nINGURUNE FISIKOA ETA SOZIALA (Ingurune soziala eta fisikoa)\nHaur Hezkuntzan, ingurune fisikoa eta soziala dira globaltasunaren ardatza, eta ipuinaren bidez lantzen dira.\nUnitate didaktikoen bidez esperimentazioa eta banakako behaketa bultzatzen da, objektu, leku, ekintza eta pertsonen inguruan teoriak eraikitzeko.\nHIZKUNTZA: KOMUNIKAZIOA ETA ERREPRESENTAZIOA (Komunikazioa eta errepresentazioa)\nHizkuntza elkarreraginaren bidez eskuratzen da, besteekin komunikatzeko erabiltzen dugunean, eta, hortaz, halako egoera batzuk sortzen dira non komunikazio-maila ahalik eta aberasgarriena izanen baita.\nIkasleari egoera funtzional eta motibagarri ugari eskaintzen zaizkio, jarrera positiboaz beti, idazketa-egiturak barneratzen joan dadin.\nArlo honek izaera funtzionala dauka. Ingurunea esperimentatuz eta unitate didaktikoetan planteatzen diren askotariko egoeren bidez haurrek tokia, antolamendua, unitateak eta kopuruak jorratuko dituzte pixkana.\nGure materialak eta metodologiak duten izaera globalari jarraikiz, plastika eta arteko proposamen guztiak testuinguru esanguratsu batean txertaturik egiten dira, batzuetan helburu batez, beste batzuetan proiektu bat osatzeko jarduera gisa. Proposatzen diren jardueretan ikasleek adierazpen plastikoa iker dezakete, askotariko materialak erabiliz eta gainerakoek egin dituzten artelanekiko begirunea landuz.\nErabiltzen diren abestien bidez kantua ez ezik erritmoa, mugimenduzko jolasak eta dantza ere lantzen dira. Horrez gain, musika klasikoak eta euskal tradizioko kantek ere badute tokia.\nHaur Hezkuntza 6-11 urte\nLehen Hezkuntzako oinarrizko printzipioa ikasle guztiei beren garapena eta ongizatea sendotuko dizkien hezkuntza ematea da. Horretarako, norberaren garapena bultzatzen da, behar bezala gizarteratu daitezen, modu autonomo eta sortzailean jardunez.\nOhitura hartu behar dute hala banaka nola taldeka lan egiteko, eta ikasten ahalegintzen eta arduraz erantzuten ikasi behar dute, eta ikasketa-prozesu horretan norberarekiko konfiantza garatzen, bai eta zentzu kritikoa, ikasteko interesa, sormena eta autonomia ere.\nGizarteratze egokia lortu nahi da, elkarbizitza demokratikoari begira. Horretarako trebetasunak eta gaitasun komunikatiboak lantzen dira, beharrezko diren gaitasunak barneratze aldera egoerei modu lasaian aurre egiteko, askotariko kulturak eta pertsonak ezagutzeko eta elkarbizitzarako zein garapenerako funtsezko balioak ulertu eta errespetatzeko.\nHorrez gain, Lehen Hezkuntzak aukera eman behar die barneratzeko, batetik, mintzamena, irakurmena, idazmena, kalkulua, gaitasun sozialak eta halakoak, eta, bestetik lan- eta ikasketa-azturak, zentsu artistikoa, sormena eta afektibitatea; eta, baita ere, inguru sozial, natural eta kulturala ezagutu eta errespetatzeko.\nIrakasgai batzuk modu globalizatuan ematen dira. Horiek dira, hain zuzen, hizkuntzak (euskara, gaztelania eta ingelesa), ingurumena eta artea (dramatizazioa, musika eta plastika). Irakasgaien arteko loturak aintzat hartzen dira oinarrizko gaitasunen garapenerako.\nHaurren ikuspegi globala, afektiboa, kognitiboa eta somatikoa kontuan hartzen dira.\nGarrantzi handia ematen zaio irakaslearen eta ikaslearen zein ikasleen arteko hartu-emanari.\nBehar besteko arreta ematen zaio berdinen arteko lankidetzari.\nHartu-emana sustatzen da ikasgela kudeatzerakoan.\nIkaskuntza eraikitzea bultzatzen da, modu autonomo eta partekatuan, hots, “ikasten ikasiz”.\nBuru-jardun trinkoa sustatzen da.\nTaldeka banatzeko hainbat irizpide erabiltzen dira.\nJarduerak sortzerakoan honako irizpide hauek hartzen dira kontuan:\nIkasleen aniztasuna errespetatzen da, eta haien garapen-maila, bakoitzaren beharrei erantzunez.\nIkaskuntza esanguratsua bultzatzen da, abiapuntu gisa hartuz haurren interesak, esperientziak eta bizipenak.\nBide ematen zaie hala irakasleei nola ikasleei jarduerak egokitu eta horietarako ekarpenak egiteko ikaskuntzaren ardatz diren gaien inguruan.\nMotibazioari eta ikasleen interesei eusteko, jolasaren garrantzia aintzat hartzen da, eta testuingurua ikasgelatik kanpora ere zabaltzea bilatzen da.\nGune ezberdinen antolamendua eta erabilera zaintzen eta sustatzen dira (ikasgela, txokoak, sarrera, korridoreak, liburutegia…).\nAskotariko baliabideak erabiltzea bultzatzen eta balioesten da.\nLan bateratua eta informazioa abiapuntu harturik familien parte-hartzea eta inplikazioa baloratzen eta bultzatzen da.\nGarrantzi handi ematen zaio balioak eta gaitasun sozialak lantzeari.\nEbaluazio formatiboa eta pertsonalizatua erabiltzen da.\nHonako hauek dira Lehen Hezkuntzako curriculum arloak:\nIngurune Natural, Sozial eta Kulturalaren Ezagupena.\nArte Hezkuntza (plastika, musika eta dramatizazioa).\nEuskara, Gaztelania eta Literatura.


Ehun mugimenduak protestak deitu urriaren 22rako Eusko Legebiltzarraren inguruan\nEhun euskal errepublikaren aldeko mugimenduak Eusko Legebiltzarra inguratzera deitu du urriaren 22rako. Krisiak gure bizitzatik erauzteko tresna Euskal Errepublika dela aldarrikatuko dute. Eguerdian bilduko dira protesta egiteko, legebiltzarkideak osoko bilkuran egongo diren unean. Ainhoa Gutierrez eta Marta Macho egitasmoaren inguruan aritu ziren atzo Gasteizen.\nZaballako espetxean beste preso bat hil da, aurtengo laugarren presoa\nZaballako espetxean beste preso bat hil da, 35 urteko gizonezko gasteiztarra. Salhaketa elkarteak ohartari du ziega batean aurkitu dutela gorpua. Aurten espetxe berean arrazoi ez naturalengatik hil den laugarren presoa da, eta iraileko bigarrena.\nIruñeko udalbatzak Joxe Abaurrea EH Bilduko zinegotziaren aurkako mozioa baztertu du\nNavarra Sumak mozioa aurkeztu zuen 2019ko txupinazoan ikurrinaren debekuarengatik izandako tirabirengatik epaileak koalizio abertzaleko zinegotziari delitu zantzuak egotzi ondoren.\nFrantziak ontzat eman du Urrutikoetxearen euroagindua, "herriko tabernen" auzian\nFrantziak ontzat eman du herriko tabernen auzian Espainiako Auzitegi Nazionalak Josu Urrutikoetxearen kontra egindako euroagindu eskaera. Defentsako abokatuak adierazi duenez, euroaginduak ez du errespetatu oinarrizko prozedura, baina epaileak ez du argumentua onartu. Testuinguru honetan, Urrutikoetxearen familiak Dei Auzitegiaren erabakiaren aurka helegitea jarriko duela adierazi du Kasazio Auzitegian.\n650 mendi igoko dituzte larunbatean Sareren Izan Bidea dinamikaren baitan\nPreso eta iheslarien etxeratze prozesua abian jarri eta elkarbizitzarako eta bakerako bidean aurrerapausoak aldarrikatzeko helburuarekin antolatu dute mendi igoera. Familian, lagunartean edota 400dik gora herri eta auzoetatik antolatu diren irteeren bitartez burutuko da mobilizazioa.


Zientzia deritzon serieak historian zehar gizakion eboluzioa eta garapena zuzendu duten hainbat diziplina gogorazten dizkigu. Oraingoan, Botanikari eta Genetikari eskaintzen dizkio bi zigilu eranskor.\nBotanika edo Fitologia da landareen azterketaz arduratzen den zientzia. Luzaroan, landareen espezieak deskribatzeko, sailkatzeko eta erabiltzeko baliagarria izan zaigu eta Teofrastok (K.a.III.m) idatzi zituen botanika zientziaren jatorria diren lehen bi liburuak, Aintzinako eta Erdi Aroko garrantzitsuenak. XVI. mendean, esploratzaile handiek hainbat eta hainbat espezie ekarri zituzten Europara. Horien inguruan egin zituen Andrea Celaspinek eta Gaspar Bauhinek tratatu bana, talde naturaletan sailkatu zituzten 6.000 espezie bildu zituztenak. Ondorengo mendeetan, landareen anatomiaren eta fisiologiaren inguruan aurkikuntza berriak egin ziren eta, azkenean fotosintesiaren fenomeno konplexua aurkitu zen. Botanika zientzia espezializatuetan, landare anatomia, landare zitologia, landare fisiología, eta fitologian, besteak beste zatitzen da. Botanika farmazian ere erabiltzen da eta sendagai askok landare jatorria dute. Aspirina, adibidez, sahatsaren azaletik ateratzen zen eta kotoia, lihoa eta papera ere landareetatik ateratzen da.\nGenetika herentziaren legeak aztertzen dituen Biologiaren adarra da, hau da gurasoetatik seme-alabetara ezaugarriak nola transmititzen diren. Geneak DNA segmentuz daude osatuta, zeluletako informazio genetikoa kodifikatzen duen molekula. Lehen ikerketa genetikoak Gregor Mendelek egin zituen, 1865ean (Mendelen legeak). 1990an, Giza Genoma proiektua eratu zen, gizakion DNAren sekuentzia osoa aurkitzeko xedea zuena, eta 2003an bukatu zen. Zientzialariek ikusi dutenez, gene askok funtzio garrantzitsuak betetzen dituzte giza gaixotasunetan, beraz, gene horiek identifikatzeak tratamendu zientifikoak garatzeko aurrerapauso garrantzitsua osatzen du. Gure geneen inguruko ikerketak medikuntza prebentiboko banakako metodoa garatzea ahalbidetuko digu.